CELEX: 32007D0442
Language: hr
Date: 2007-06-21 00:00:00
Title: 2007/442/EZ: Odluka Komisije od 21. lipnja 2007. o neuvrštavanju određenih aktivnih tvari u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže te tvari (priopćeno pod brojem dokumenta C(2007) 2576)  Tekst značajan za EGP

03/Sv. 001
            
            
               HR
            
            
               Službeni list Europske unije
            
            
               299
            
         32007D0442
   
               L 166/16
            
            
               SLUŽBENI LIST EUROPSKE UNIJE
            
            
               21.06.2007.
            
         
      ODLUKA KOMISIJE
   
   od 21. lipnja 2007.
   o neuvrštavanju određenih aktivnih tvari u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže te tvari
   (priopćeno pod brojem dokumenta C(2007) 2576)
   (Tekst značajan za EGP)
   (2007/442/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:
   
               (1)
            
            
               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina nakon priopćenja o toj Direktivi može odobriti stavljanje na tržište sredstva za zaštitu bilja koja sadrže aktivne tvari koje nisu navedene u Prilogu I. toj Direktivi i koje su već na tržištu dvije godinegodine nakon dana priopćenja, dok se u međuvremenu te tvari postupno razmatraju u okviru programa rada.
            
         
               (2)
            
            
               Uredbama Komisije (EZ) br. 1112/2002 (2) i (EZ) br. 2229/2004 (3), utvrđuju se detaljna pravila za provedbu četvrte faze programa rada iz članka 8. stavka 2. Direktive 91/414/EEZ.
            
         
               (3)
            
            
               Uredbom (EZ) br. 2229/2004 propisano je da se proizvođačima u Češkoj Republici, u Estoniji, na Cipru, Latviji, Litvi, Mađarskoj, Malti, Poljskoj, Sloveniji i Slovačkoj omogućuje sudjelovanje u četvrtoj fazi programa rada te da pripremaju pregled tvari koje su u tim državama članicama bile na tržištu 30. travnja 2004. i nisu uvrštene u program rada.
            
         
               (4)
            
            
               S obzirom na neke aktivne tvari, nijedan proizvođač nije podnio prijavu u skladu s člankom 4. stavkom 1. Uredbe (EZ) br. 2229/2004. Kada je Komisija 18. studenoga 2005. o tome obavijestila države članice, nijedna nova država članica nije u roku podnijela iskaz interesa.
            
         
               (5)
            
            
               S obzirom na neke druge aktivne tvari, svi su podnositelji prijave odlučili da ne sudjeluju u programu rada. Komisija je o tome obavijestila države članice 4. travnja 2006. Samo u tri slučaja države su članice odlučile djelovati kao podnositelji prijave u svrhu daljnjeg sudjelovanja u programu rada, u skladu s člankom 14. stavkom 3. Uredbe (EZ) br. 2229/2004.
            
         
               (6)
            
            
               Za neke aktivne tvari nije podnesena cjelovita dokumentacija i nijedna država članica nije izrazila želju da djeluje kao podnositelj prijave.
            
         
               (7)
            
            
               Stoga se aktivne tvari navedene u uvodnim izjavama 4., 5. i 6. ne bi trebale uvrstiti u Prilog I. Direktivi 91/414/EEZ i države članice trebaju povući sva odobrenja za sredstva za zaštitu bilja koja sadrže te aktivne tvari.
            
         
               (8)
            
            
               Za neke od tih aktivnih tvari Komisija je zajedno sa stručnjacima država članica dostavila i ocijenila podatke koji zahtijevaju daljnju uporabu predmetnih tvari. Stoga je u sadašnjim okolnostima opravdano za određene neophodne uporabe za koje ne postoji alternativno rješenje produljiti razdoblje za povlačenje odobrenja, nastojeći pritom istodobno osigurati stroge uvjete čiji je cilj svesti moguću opasnost na najmanju moguću mjeru.
            
         
               (9)
            
            
               Za aktivne tvari za koje je rok prethodne obavijesti za povlačenje sredstava za zaštitu bilja koja sadrže te tvari kratak, uputno je osigurati produljenje roka za uklanjanje, skladištenje, stavljanje na tržište i uporabu postojećih zaliha za najviše dvanaest mjeseci kako bi se omogućila uporaba postojećih zaliha najviše u jednoj sezoni rasta. Kada je predviđen dulji rok za prethodnu obavijest, taj se rok može skratiti tako da istekne na kraju sezone rasta.
            
         
               (10)
            
            
               Ovom se Odlukom ne dovodi u pitanje podnošenje zahtjeva za te aktivne tvari u skladu s odredbama članka 6. stavka 2. Direktive 91/414/EEZ s ciljem njihovog mogućeg uvrštenja u njezin Prilog I.
            
         
               (11)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Aktivne tvari navedene u Prilogu I. ovoj Odluci ne uvrštavaju se kao aktivne tvari u Prilog I. Direktivi 91/414/EEZ.
   Članak 2.
   Države članice osiguravaju da se:
   
               (a)
            
            
               odobrenja za sredstva za zaštitu bilja koja sadrže aktivne tvari navedene u Prilogu I. povuku do 22. prosinca 2007.;
            
         
               (b)
            
            
               ne izdaju niti produljuju odobrenja za sredstva za zaštitu bilja koja sadrže te aktivne tvari nakon datuma objave ove Odluke.
            
         Članak 3.
   1.   Odstupajući od članka 2., država članica navedena u stupcu B Priloga II. može zadržati odobrenja za sredstva za zaštitu bilja koja sadrže tvari navedene u stupcu A tog Priloga za uporabe iz stupca C tog Priloga do 30. lipnja 2010., ako ispunjava sljedeće uvjete:
   
               (a)
            
            
               osigurava da tvar nema štetno djelovanje na zdravlje ljudi ili životinja i da nema neprihvatljiv utjecaj na okoliš;
            
         
               (b)
            
            
               osigurava da se takva sredstva za zaštitu bilja koja ostaju na tržištu ponovno označe kako bi bila u skladu s ograničenim uvjetima uporabe;
            
         
               (c)
            
            
               uvede sve odgovarajuće mjere za smanjenje opasnosti s ciljem smanjenja mogućih opasnosti;
            
         
               (d)
            
            
               osigurava da se aktivno traže druga odgovarajuća rješenja.
            
         2.   Države članice koje primjenjuju odstupanja iz stavka 1. obavještavaju Komisiju o mjerama iz stavka 1., a posebno iz točaka od (a) do (d), svake godine do 31. prosinca.
   Članak 4.
   Svako produljenje roka koje odobre države članice u skladu s člankom 4. stavkom 6. Direktive 91/414/EEZ mora biti što je moguće kraće.
   Za odobrenja koja su povučena u skladu s člankom 2., taj rok istječe najkasnije 22. prosinca 2008.
   Za odobrenja koja su povučena u skladu s člankom 3., taj rok istječe najkasnije 31. prosinca 2010.
   Članak 5.
   Ova je Odluka upućena državama članicama.
   
      Sastavljeno u Bruxellesu 21. lipnja 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/31/EZ (SL L 140, 1.6.2007., str. 44.).
   
      (2)  SL L 168, 27.6.2002., str. 14.
   
      (3)  SL L 379, 24.12.2004., str. 13.
   PRILOG I.
   
      Popis aktivnih tvari koje nisu uvrštene kao aktivne tvari u Prilog I. Direktivi 91/414/EEZ
   
   
      Dio A
   
   2-hidroksietil butil sulfid
   2-naftiloksiacetamid
   3-fenil 2-propenal (cinamaldehid)
   Amino kiseline/gama aminomaslačna kiselina
   Ammonium karbonat
   Asfalti
   Kalcijev klorid
   kalcijev hidroksid
   kazein
   hitosan
   Cis-Zeatin
   Citronel ulje
   Ekstrakt agruma/ekstrakt grejpfruta
   Ekstrakt agruma/ekstrakt sjemena grejpfruta
   Prah češerovih iglica
   Ulje maslinice (lovorike)
   EDTA i njezine soli
   Ekstrakt mente piperata
   
   Ekstrakti crvenog hrasta, bodljikave kaktus kruške, ruja (Fragrant sumac) i crvene mangrove
   Masne kiseline/Izomaslačna kiselina (CAS 79-31-2)
   Masne kiseline/Izovalerinska kiselina (CAS 503-74-2)
   Masne kiseline/kalijeva sol — kaprilna kiselina (CAS 124-07-2)
   Masne kiseline/kalijeva sol — masna kiselina talovoga ulja (CAS 61790-12-3)
   Masne kiseline/Valerinska kiselina
   Folna kiselina
   Mravlja kiselina
   Pulpa češnjaka
   Želatina
   Željezni pirofosfat
   Lanolin
   Lecitin
   Mliječni albumin
   Prah gorušice
   Olein
   Parafinsko ulje/(CAS 64741-88-4)
   Parafinsko ulje/(CAS 64741-89-5)
   Parafinsko ulje/(CAS 64741-97-5)
   Parafinsko ulje/(CAS 64742-55-8)
   Parafinsko ulje/(CAS 64742-65-0)
   Parafinsko ulje/(CAS 8012-95-1)
   Naftna ulja/(CAS 74869-22-0)
   Naftna ulja/(CAS 64742-55-8/64742-57-7)
   Biljna ulja/maslinovo ulje
   Biljna ulja/eterično ulje (Eugenol)
   Biljna ulja/ulje gaiac drveta
   Biljna ulja/ulje češnjaka
   Biljna ulja/ulje limunske trave
   Biljna ulja/narančino ulje
   Biljna ulja/borovo ulje
   Biljna ulja/sojino ulje
   Biljna ulja/suncokretovo ulje
   Biljna ulja/ulje biljke Ylang-Ylang
   Polimer stirena i akrilamida
   Repelent (po okusu) biljnog i životinjskog podrijetla/ekstrakt food-grade/fosforna kiselina i riblje brašno
   Propolis
   Repelenti (po mirisu) životinjskog ili biljnog podrijetla/esencijalna ulja
   Repelenti (po mirisu) životinjskog ili biljnog podrijetla/masne kiseline, riblje ulje
   Repelenti (po mirisu) životinjskog ili biljnog podrijetla/sirovo tal ulje (CAS 93571-80-3)
   Natrijev hidrogen karbonat
   
      Dio B
   
   1 metoksi-4-propenilbenzen (Anetol)
   1 metil-4-isopropilidenecikloheks-1-en (Terpinolen)
   2-etil-1, 6-dioksaspiro (4,4) nonan (kalkogran)
   2 etil-1, 6-Dioksaspiro (4,4) nonan
   2-metoksipropan-1-ol
   2-metoksipropan-2-ol
   2-metil-3-buten-2-ol
   2-metil-6-metilen-2,7-oktadien-4-ol (ipsdienol)
   2-metil-6-metilen-7-octen-4-ol (Ipsenol)
   2,6,6-Trimetilbiciklo[3.1.1]hept-2-en (alfa-Pinen)
   4,6,6-Trimetil-biciklo[3.1.1]hept-3-en-ol,((S)-cis-verbenol)
   3-Metil-3-buten-1-ol
   3,7,7-Trimetilbiciklo[4.1.0]hept-3-en (3-Carene)
   (E)-2-Metil-6-metilen-2,7-oktadien-1-ol (mircenol)
   E-9-Dodecen-1-il acetat
   (8E, 10E)-8,10-Dodecadien 1-il acetat
   (E, Z)-8,10-Tetradekadienil
   (E/Z)-9-Dodecenil acetat; (E/Z)-9-Dodecen-1-ol; (Z)-11-Tetradecen-1-il acetat
   (IR)-1,3,3-Trimetil-4,6-dioksatriciklo[3.3.1.0] nonan (lineatin)
   Metil p-hidroksibenzoat
   p-Hidroksibenzojeva kiselina
   
      Dio C
   
   
      Agrobacterium radiobacter K 84
   
      Bacillus sphaericus
   
   
      Bacillus subtilis soj IBE 711
   Baculovirus GV
   
      Neodiprion sertifer nuklearni polihedrosis virus
   
      Dio D
   
   Brodifakum
   Kloraloza
   Klorofacinon
   Tricalcijev fosfat
   
      Dio F
   
   Formaldehid
   Glutaraldehid
   HBTA (High Boiling Tar Acid) prijavljen kao sredstvo za dezinfekciju
   Hidrogen peroksid
   Peracetična kiselina
   Foksim
   Natrijev p-toluenesulfon-kloramid
   
      Dio G
   
   1,3,5 Tir-(2-hidroksietil)-heksa-hidro-S-triazin
   2-Merkaptobenzotiazol
   2-Metoksi-5-nitrofenol natrijeva sol
   3(3-Benziloksikarbonil-metil)-2-benzotiazolinon (Benzolinon)
   Bio humus
   Kumilfenol
   Kompleks bakra: 8-hidroksikinolin sa salicilnom kiselinom
   Etanedial (glioksal)
   Flufenzin
   Flumetsulam
   Heksametilen tetramin
   Laktofen
   Jasmonska kiselina
   N-fenilftalamična kiselina
   PRILOG II.
   
      Popis odobrenja iz članka 3. stavka 1.
   
   
               Stupac A
            
            
               Stupac B
            
            
               Stupac C
            
         
               Aktivna tvar
            
            
               Država članica
            
            
               Uporaba
            
         
               Kitosan (Skupina A)
            
            
               Poljska
            
            
               Povrće i ukrasno bilje.
            
         
               Prah češerovih iglica (Skupina A)
            
            
               Latvija
            
            
               Maline, luk, mrkva, kupus, rotkvica, koraba i gladiole.
            
         
               Kalcijev klorid (Skupina A)
            
            
               Nizozemska
            
            
               Korijen cikorije.
            
         
               Španjolska
            
            
               Jabuka i kruška.
            
         
               Kalcijev hidroksid (Skupina A)
            
            
               Nizozemska
            
            
               Voćnjaci i rasadnici voća.
            
         
               Cis-zeatin (Skupina A)
            
            
               Portugal
            
            
               Biljni ekstrakt uporabljen kao sredstvo za reguliranje rasta na žitaricama, povrću, voćnjacima, vinogradima, agrumima, ukrasnom bilju i u šumarstvu.
            
         
               Ekstrakt agruma/ekstrakt grejpfruta (Skupina A)
            
            
               Poljska
            
            
               Povrće, nasadi ukrasnog bilja i obrada sjemena, dezinfekcija unutarnje opreme.
            
         
               EDTA i njezine soli (Skupina A)
            
            
               Poljska
            
            
               Drveće u rasadnicima.
            
         
               Ekstrakt mente piperata (Skupina A)
            
            
               Poljska
            
            
               Obrada sjemena u fazi presađivanja.
            
         
               Ekstrakt crvenog hrasta, bodljikave kaktus kruške, ruja (Fragrant sumac) i crvene mangrove (Skupina A)
            
            
               Poljska
            
            
               Šećerna repa.
            
         
               Masne kiseline/Izovalerinska kiselina (Skupina A)
            
            
               Poljska
            
            
               Krumpir, kukuruz, žitarice i repa.
            
         
               Masne kiseline/Izomaslačna kiselina (Skupina A)
            
            
               Poljska
            
            
               Krumpir, kukuruz, žitarice i repa.
            
         
               Masne kiseline/kalijeva sol — kaprilna kiselina (CAS 124-07-2) (Skupina A)
            
            
               Poljska
            
            
               Kontrola korova i mahovine u vrtovima i na rekreacijskim površinama.
            
         
               Folna kiselina (Skupina A)
            
            
               Španjolska
            
            
               Voćnjaci, masline, agrumi, jagode i povrće.
            
         
               Mravlja kiselina (Skupina A)
            
            
               Nizozemska
            
            
               Cikorija.
            
         
               Pulpa češnjaka (Skupina A)
            
            
               Poljska
            
            
               Povrće i ukrasne biljke.
            
         
               Lanolin (Skupina A)
            
            
               Slovačka Republika
            
            
               Šumske plantaže.
            
         
               Lecitin (Skupina A)
            
            
               Austrija
            
            
               Crni ribiz i povrće.
            
         
               Njemačka
            
            
               Ukrasno bilje, voćnjaci, jagodasto voće, začini, začinsko bilje i povrće.
            
         
               Parafinsko ulje (CAS 64741-88-4) (Skupina A)
            
            
               Poljska
            
            
               Krumpirovo sjeme.
            
         
               Parafinsko ulje (CAS 8012-95-1) (Skupina A)
            
            
               Mađarska
            
            
               Voćke, vinova loza, papar, krastavac, šećerna repa, ukrasno bilje i bobičasto voće.
            
         
               Španjolska
            
            
               Žitarice.
            
         
               Biljna ulja/narančino ulje (Skupina A)
            
            
               Poljska
            
            
               Zelena salata.
            
         
               Repelenti (po mirisu) životinjskog ili biljnog podrijetla/sirovo tal ulje (CAS 93571-80-3) (Skupina A)
            
            
               Litva
            
            
               Šumske plantaže.
            
         
               Repelenti (po okusu) životinjskog ili biljnog podrijetla/ekstrakt food-grade/fosforna kiselina i riblje brašno (Skupina A)
            
            
               Poljska
            
            
               Krumpir, repa, žitarice, uljana repica, leguminoze.
            
         
               1 metoksi-4-propenilbenzen (anetol) (Skupina B)
            
            
               Poljska
            
            
               Šumske plantaže.
            
         
               Španjolska
            
            
               Bademi, trešnje, šljive, jabuke, lubenice i kruške.
            
         
               1 Metil-4-isopropilidenecikloheks-1-en (Terpinolen) (Skupina B)
            
            
               Poljska
            
            
               Šumske plantaže.
            
         
               2,6,6,-trimetilbiciklo [3.1.1] hept 2-en (alfa-Pinen) (Skupina B)
            
            
               Poljska
            
            
               Šumske plantaže.
            
         
               4,6,6-trimetil-biciklo[3.1.1] hept-3-en-ol,((S)-cis-verbenol) (Skupina B)
            
            
               Poljska
            
            
               Šumske plantaže.
            
         
               2-Etil-1, 6-dioksaspiro (4,4) nonan (kalkogran) (Skupina B)
            
            
               Poljska
            
            
               Šumske plantaže.
            
         
               2- metil-3 buten-2-ol (Skupina B)
            
            
               Poljska
            
            
               Šumske plantaže.
            
         
               3,7,7-Trimetilbiciklo [4.1.0] hept-3-en (3-Caren) (Skupina B)
            
            
               Poljska
            
            
               Šumske plantaže.
            
         
               (E)-2-Metil-6-metilen-2, 7-oktadien-1-ol (mircenol) (Skupina B)
            
            
               Poljska
            
            
               Šumske plantaže.
            
         
               2-Metil-6-metilen-2, 7-oktadien-4-ol (ipsdienol) (Skupina B)
            
            
               Poljska
            
            
               Šumske plantaže.
            
         
               Metil p-hidroksibenzoat (Skupina B)
            
            
               Poljska
            
            
               Šumske plantaže.
            
         
               Brodifakum (Skupina D)
            
            
               Njemačka, Španjolska
            
            
               Rodenticid: ograničen na unaprijed pripremljene meke ako je odgovarajuće smješten u posebno izgrađenim kanalima. Ograničen na profesionalnu uporabu uz odgovarajuću zaštitnu opremu.
            
         
               Poljska
            
            
               Rodenticid i talpicid: ograničeni na unaprijed pripremljene meke ako je odgovarajuće smješten u posebno izgrađenim kanalima. Ograničen na profesionalnu uporabu uz odgovarajuću zaštitnu opremu.
            
         
               Kloralos (Skupina D)
            
            
               Francuska
            
            
               Upotrebljava se za kontrolu populacije Corvus spp i krtica. Ograničen na profesionalnu uporabu uz odgovarajuću zaštitnu opremu. Ograničen na uporabu u mekama i u kontroliranim uvjetima kako je navedeno u posebnom nacionalnom propisu.
            
         
               Klorofakinon (Skupina D)
            
            
               Francuska, Njemačka, Španjolska
            
            
               Rodenticid: ograničen na unaprijed pripremljene meke ako je odgovarajuće smješten u posebno izgrađenim uređajima. Ograničen na profesionalnu uporabu uz odgovarajuću zaštitnu opremu.
            
         
               Glutaraldehid (Skupina F)
            
            
               Belgija
            
            
               Ograničen na profesionalnu uporabu uz odgovarajuću zaštitnu opremu. Dezinfekcija poljoprivrednog alata, prijevoznih vozila, praznih prostorija za uzgoj gljiva, praznih skladišta za biljne proizvode.
            
         
               Francuska
            
            
               Ograničen na profesionalnu uporabu uz odgovarajuću zaštitnu opremu. Dezinfekcija praznih prostorija za biljne proizvode i poljoprivredni alat.
            
         
               Poljska
            
            
               Ograničen na profesionalnu uporabu uz odgovarajuću zaštitnu opremu. Dezinfekcija poljoprivrednog alata, prijevoznih vozila, praznih prostorija za uzgoj gljiva, praznih skladišta za biljne proizvode i staklenike.
            
         
               Hidrogen peroksid (Skupina F)
            
            
               Francuska
            
            
               Dezinfekcija staklenika, poljoprivredne opreme i cijevi za navodnjavanje.
            
         
               Nizozemska
            
            
               Cvjetne lukovice i cikorija.
            
         
               Ujedinjena Kraljevina
            
            
               Cvjetne lukovice, gomolji krumpira i dezinfekcija staklenika, skladišta i poljoprivrednog alata i opreme.
            
         
               Peracetična kiselina (Skupina F)
            
            
               Francuska
            
            
               Dezinfekcija staklenika, poljoprivredne opreme i cijevi za navodnjavanje.
            
         
               Poljska
            
            
               Dezinfekcija staklenika, skladišta i poljoprivrednog alata i opreme.
            
         
               Nizozemska
            
            
               Cvjetne lukovice.
            
         
               Ujedinjena Kraljevina
            
            
               Cvjetne lukovice, gomolji krumpira i dezinfekcija staklenika, skladišta i poljoprivrednog alata i opreme.
            
         
               Foksim
            
            
               Slovenija
            
            
               Insekticid za uporabu u tlu.
            
         
               1,3,5 Tir — (2-hidroksietil)-heksa-hidro-S-triazin (Skupina G)
            
            
               Poljska
            
            
               Oprema, staklenici, strojevi i drugi poljoprivredni alat.
            
         
               Heksametilen tetramin (Skupina G)
            
            
               Slovačka Republika
            
            
               Šumske plantaže.
            
         
               Bio humus (Skupina G)
            
            
               Poljska
            
            
               Ukrasne biljke i pospješivači rasta bilja.
            
         
               Flufenzin (Skupina G)
            
            
               Mađarska
            
            
               Voćke, vinova loza, jagodasto voće, povrće i ukrasno drveće.
            
         
               Etanedial (glioksal) (Skupina G)
            
            
               Poljska
            
            
               Ograničen na profesionalnu uporabu uz odgovarajuću zaštitnu opremu. Dezinfekcija poljoprivrednog alata, prijevoznih vozila, staklenika i praznih skladišta za biljne proizvode.
            
         
               N- fenilftalamična kiselina (Skupina G)
            
            
               Mađarska
            
            
               Povrće, suncokret, soja, alfalfa, lupina, djetelina inkarnatka, uljana repica, riža, višnja, jabuka i vinova loza.